Document ID: 32013R0934

REGOLAMENT TA’ IMPLIMENTAZZJONI TAL-KUMMISSJONI (UE) Nru 934/2013
tas-27 ta’ Settembru 2013
li jemenda r-Regolament ta’ Implimentazzjoni (UE) Nru 914/2013 li jistabbilixxi l-livelli massimi tal-baġit għall-2013 applikabbli għal ċerti skemi ta’ għajnuna diretta stipulati fir-Regolament tal-Kunsill (KE) Nru 73/2009
IL-KUMMISSJONI EWROPEA
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 73/2009 tad-19 ta’ Jannar 2009 li jistabbilixxi regoli komuni għal skemi ta’ appoġġ dirett għal bdiewa fi ħdan il-politika agrikola komuni u li jistabbilixxi ċerti skemi ta’ appoġġ għal bdiewa, u li jemenda r-Regolamenti (KE) Nru 1290/2005, (KE) Nru 247/2006, (KE) Nru 378/2007 u li jirrevoka r-Regolament (KE) Nru 1782/2003 (1), u b’mod partikolari l-ewwel subparagrafu tal-Artikolu 51(2), l-ewwel subparagrafu tal-Artikolu 69(3) u l-Artikolu 142(c) tiegħu,
Billi:
(1)
Ir-Regolament ta’ Implimentazzjoni tal-Kummissjoni (UE) Nru 914/2013 (2) stabbilixxa l-livelli massimi tal-baġit għall-2013 li japplikaw għal ċerti skemi ta’ għajnuna diretta stipulati fir-Regolament tal-Kunsill (KE) Nru 73/2009.
(2)
Il-Greċja għamlet użu mill-għażla prevista fl-Artikolu 69(1) tar-Regolament (KE) Nru 73/2009 matul is-snin 2010, 2011 u 2012. Ġie stabbilit livell massimu baġitarju għall-appoġġ speċifiku msemmija fil-Kapitolu 5 tat-Titolu III tar-Regolament (KE) Nru 73/2009 għal kull waħda minn dawn is-snin skont dan.
(3)
F’Lulju 2012, il-Greċja ddeċidiet li tagħmel użu mill-għażla prevista fl-Artikolu 69(1) tar-Regolament (KE) Nru 73/2009 għas-sena 2013. Madankollu, minħabba nuqqas ta’ fehim dwar in-notifika ta’ din id-Deċiżjoni, l-ammonti li għandhom jiġu stabbiliti għall-fini tal-limitu massimu baġitarju għall-2013 ma ġewx inklużi fir-Regolament ta’ Implimentazzjoni (UE) Nru 914/2013.
(4)
Minħabba li l-Greċja ddeċiediet li tkompli timplimenta l-appoġġ speċifiku fis-sena kalendarja 2013 mingħajr l-ebda bidla fl-ammonti nnotifikati mill-Greċja għall-finanzjament tal-miżuri ta’ appoġġ ikkonċernati kif dawn ġew implimentati fis-sena 2012, il-limitu massimu baġitarju għandu jiġi ffissat għal dik is-sena.
(5)
Għal raġunijiet ta’ ċarezza, il-limiti massimi li jirriżultaw mill-ammonti allokati mill-Greċja għall-miżuri kkonċernati fl-2013 għandhom jiġu ppubblikati.
(6)
Ir-Regolament ta’ Implimentazzjoni tal-Kummissjoni (UE) Nru 929/2013 (3) emenda l-limiti massimi nazzjonali għall-2013 ddeterminati fl-Anness VIII tar-Regolament (KE) Nru 73/2009 fir-rigward tal-Lussemburgu u Malta. L-Anness V tar-Regolament ta’ Implimentazzjoni (UE) Nru 914/2013 għandu jiġi emendat skont dan.
(7)
Skont is-sitt subparagrafu tal-Artikolu 51(1) tar-Regolament (KE) Nru 73/2009, il-Kroazja nnotifikat lill-Kummissjoni bid-deċiżjoni tagħha li tuża ċertu perċentwali tal-limiti massimi ffissati fl-Artikoli 104(4) u 112(5) ta’ dak ir-Regolament għal pagamenti tan-nagħaġ u l-mogħoż u l-pagamenti għaċ-ċanga u l-vitella rispettivament. Għalhekk, il-limiti massimi baġitarji rilevanti għall-primjum tan-nagħaġ u l-mogħoż, il-primjum supplementari għan-nagħaġ u l-mogħoż u l-primjum għall-baqar li jreddgħu għandu jiġi stabbilit.
(8)
Skont l-Artikolu 69(1) tar-Regolament (KE) Nru 73/2009, il-Kroazja ddeċidiet qabel id-data tal-adeżjoni tagħha li tuża l-għajnuna speċifika stipulata fl-Artikolu 68(1)(a)(ii) ta’ dak ir-Regolament fis-settur tal-ħalib u kkomunikat id-deċiżjoni tagħha lill-Kummissjoni. Id-deċiżjoni hija skont il-limitu stabbilit fl-Artikolu 69(4) tar-Regolament (KE) Nru 73/2009. Il-limitu massimu rilevanti għandu jiġi stabbilit mill-Kummissjoni.
(9)
Il-Kroazja tapplika l-iskema ta’ pagament uniku stipulata fit-Titolu III tar-Regolament (KE) Nru 73/2009. Għal raġunijiet ta’ ċarezza, għandu jiġi ppubblikat għall-2013 il-livell massimu baġitarju għall-iskema ta’ pagament uniku għall-Kroazja, li jirriżulta mit-tnaqqis tal-livelli massimi stabbiliti għall-pagamenti msemmija fl-Artikoli 52, 53, u 68 tar-Regolament (KE) Nru 73/2009 mil-livelli massimi stabbiliti fl-Anness VIII ta’ dak ir-Regolament.
(10)
L-Annessi I sa V tar-Regolament ta’ Implimentazzjoni (UE) Nru 914/2013 għandhom għalhekk jiġu emendati skont dan.
(11)
Il-miżuri stipulati f’dan ir-Regolament huma konformi mal-opinjoni tal-Kumitat ta’ Ġestjoni għall-Pagamenti Diretti,
ADOTTAT DAN IR-REGOLAMENT:
Artikolu 1
L-Annessi I sa V tar-Regolament ta’ Implimentazzjoni (UE) Nru 914/2013 huwa emendati skont l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-27 ta’ Settembru 2013.

Labels: 2
19
5
6
18